স্টাফ রিপোর্টার ॥ বানিয়াচঙ্গে ৩ কলেজের ছাত্র-ছাত্রী ও শিক্ষকদের সাথে শিক্ষার পরিবেশ ও গুণগত মান উন্নয়ন বিষয়ে মতবিনিময় করেছেন বানিয়াচং এডুকেশন নেটওয়ার্ক নেতৃবৃন্দ। গতকাল শনিবার সকালে বানিয়াচং এডুকেশন নেটওয়ার্ক এর চেয়ারম্যান বীর মুক্তিযোদ্ধা মোহাম্মদ আলী মমিন ও সিইও বিশিষ্ট অর্থনীতিবিদ মুশতাক আহমদ সিএ জনাব আলী ডিগ্রি কলেজের ১ম বর্ষ ও ২য় বর্ষের ক্লাশে ছাত্র-ছাত্রীদের সাথে শিক্ষার পরিবেশ ও প্রতিবন্ধকতা বিষয়ে মতবিনিময় করেন। শেষে কলেজ শিক্ষক মিলনায়তনে সমস্যা সমাধানে কলেজ অধ্যক্ষ সাফিউজ্জামান খান সহ প্রভাষকদের মতামত গ্রহণ করেন। দুপুরে বানিয়াচং এডুকেশন নেটওয়ার্ক (বেন) নেতৃবৃন্দ সুফিয়া মতিন টেকনিক্যাল স্কুল এন্ড কলেজ এর নবম ও দশম শ্রেণীর ক্লাশের ছাত্র-ছাত্রীদের প্রযুক্তি শিক্ষা গ্রহণে সমস্যাদি বিষয়ে অবগত হন। পরে ভারপ্রাপ্ত অধ্যক্ষ মোঃ বশীর উদ্দিন আহমদসহ ...